Dragi učenici i roditelji, pred vama se nalaze kriteriji o načinima i elementima vrednovanja u nastavi matematike.

Molim vas da ih pročitate i ukoliko imate nekakvih pitanja slobodno se obratite mailom na adresu:

**edi.rosin@skole.hr**

**KRITERIJI ~MATEMATIKA~**

**ELEMENTI VREDNOVANJA SU:**

1. ***Usvojenost znanja i vještina:*** opisuje matematičke pojmove, odabire odgovarajuće i matematički ispravne procedure te ih provodi, provjerava ispravnost matematičkih postupaka i utvrđuje smislenost rezultata, upotrebljava i povezuje matematičke koncepte.
2. ***Matematička komunikacija:*** koristi se odgovarajućim matematičkim jezikom (standardni matematički simboli, zapisi i terminologija) pri usmenome i pisanome izražavanju, koristi se odgovarajućim matematičkim prikazima za predstavljanje podataka, prelazi između različitih matematičkih prikaza, svoje razmišljanje iznosi cjelovitim, suvislim i sažetim matematičkim rečenicama, postavlja pitanja i odgovara na pitanja koja nadilaze opseg izvorno postavljenoga pitanja, organizira informacije u logičku strukturu, primjereno se koristi tehnologijom.
3. ***Rješavanje problema:*** prepoznaje relevantne elemente problema i naslućuje metode rješavanja, uspješno primjenjuje odabranu matematičku metodu pri rješavanju problema, modelira matematičkim zakonitostima problemske situacije uz raspravu, ispravno rješava probleme u različitim kontekstima, provjerava ispravnost matematičkih postupaka i utvrđuje smislenost rješenja problema, generalizira rješenje.

**NAČINI VREDNOVANJA SU:**

* + pisani ispiti znanja
	+ nenajavljene provjere domaćih zadaća i kratke pisane provjere znanja
	+ opisne bilješke koje se provode tijekom cijele nastavne godine, a obuhvaćaju odnos prema radu, redovitost u radu kao i uključenost u nastavni proces

**PISANI ISPITI ZNANJA**

Pisani ispiti znanja provode se tijekom cijele nastavne godine prema unaprijed planirano-14 dana prije

1. CIJELI BROJEVI
2. TROKUT
3. DJELJIVOST PRIRODNIH BROJEVA
4. RAZLOMCI
5. RAČUNANJE S RAZLOMCIMA
6. PRIKAZ I ANALIZA PODATAKA
7. LINEARNE JEDNADŽBE S JEDNOM NEPOZNANICOM
8. ČETVEROKUT

Datum može iznimno biti izmijenjen ovisno o nastavnikovoj procjeni o spremnosti učenika za pisanje ispita.

 Ispravak pisanog ispita znanja moguće je ispraviti tijekom školske godine.

Tablica bodovanja na pisanom ispitu znanja:

|  |  |
| --- | --- |
| POSTOTAK  | OCJENA  |
| 87% - 100%  | odličan (5)  |
| 73% - 86%  | vrlo dobar (4)  |
| 59% - 72%  | dobar (3)  |
| 45% - 58%  | dovoljan (2)  |

**PROVJERA DOMAĆE ZADAĆE I KRATKE PROVJERE ZNANJA**

Domaća zadaća nastavak je školskog rada te je obavezna, no ne pregledava se svaki sat. Ukoliko postoje bilo kakvi problemi sa zadatkom/zadacima, na početku svakog sata učenik može tražiti pojašnjenje od nastavnika.

Tijekom nastavne cjeline nastavnik može nenajavljeno pisano ispitati učenike o redovitosti pisanja domaće zadaće. Pisana provjera domaće zadaće sastojat će se od točno onih zadataka koji su bili zadani u prethodnim zadaćama (neće se pojaviti SVI zadaci, nego određeni broj po slobodnoj procjeni nastavnika).

Rezultati svake nenajavljene provjere domaće zadaće upisivat će se u bilješku, te će se na kraju cjeline ocjena koja proizlazi iz aritmetičke sredine (zbroj ocjena svake provjere podijeljen sa brojem pisanih provjera) upisati u rubriku MATEMATIČKA KOMUNIKACIJA.

Tablica bodovanja na pisanoj provjeri domaće zadaće jednaka je tablici bodovanja na pisanom ispitu znanja

Tijekom nastavne cjeline učenici mogu nenajavljeno pisati kratku pisanu provjeru znanja koja će se formativno ocjenjivati (samo bilješka), kako bi učenik dobio povratnu informaciju o usvojenosti nastavnih sadržaja.

**ZAKLJUČNA OCJENA**

Zaključna ocjena rezultat je učenikova rada, napretka i truda tijekom cijele nastavne godine. Proizlazi iz elemenata ocjenjivanja aritmetičke sredine.

Bilješke koje se vode tijekom cijele nastavne godine mogu utjecati na zaključnu ocjenu ukoliko je učenik na granici između dvije ocjene.